NG Kerk Eros Nuus en Gebeure	Vrydag, 22 Januarie 2010 08:38	Oesfees 2010	Written by	Webmaster
Eros se jaarlikse Oesfees vind hierdie jaar op 28 Maart 2010 plaas. Dit is 'n unieke fondsinsamelingsgeleentheid waar ons geld insamel vir sosiale investeringsprojekte. Op hierdie manier leef ons die Liefde vir Ander-waarde van ons gemeente uit en kan ons 'n wesenlike verskil in die lewens van minder bevoorregtes maak. Die projekte sal in die komende maande bekend gestel word.Dagboek solank hierdie datum - ons gaan groot fees hou op Sondag, 28 Maart op die Eros Rugbyveld. En ons laat weet u binnekort meer oor die bekende kunstenaar wat ook by die geleentheid gaan optree!Vir meer inligting, kontak die Kerkkantoor.	Lees Meer	Donderdag, 21 Januarie 2010 23:00	Dis Eenvoudig!	Written by	Webmaster
Die hedendaagse lewe is vir baie van ons gejaagd, dis vinnig, dis onpersoonlik, moeilik, vol probleme, krisisse en druk. Daar is net nie meer tyd en plek vir gesonde verhoudings, die huwelik, familie en godsdiens nie. Ons het die piek van ons lewe bereik - waarheen nou? Na afloop van 'n baie suksesvolle jaartema van "Beter" in 2009, het ons besluit om 2010 se tema heel gepas "Eenvoudig" te hou. Want die lewe is veronderstel om sonder komplikasies en onnodige fieterjasies te wees. God se plan met ons is eenvoudig. Met hierdie tema, hoop ons om aan die einde van die jaar eenvoudiger te lewe met betrekking tot ons lewenspas, program, ritme, finansies, verhoudings, spiritualiteit en al die ander aspekte van ons daaglikse bestaan.	Lees Meer	Donderdag, 03 Desember 2009 09:17	Potty Train Kersfees	Written by	Webmaster
Ongeveer 2000 jaar gelede skryf Lukas dat… “Maria het haar eerstelingseun Jesus in die wêreld gebring en hom in doeke toegedraai en in ‘n krip neergelê, omdat daar geen plek vir hulle in die herberg was nie” Die probleem na 2000 jaar is dat dit is waar Jesus vandag nog is: in ‘n stal, in ‘n krip, en in doeke en is Kersfees amper soos ‘n fabel en feeverhaal van lank, lank gelede… Ek dink dit het hoogtyd geword om kersfees te ’potty train’ deur vir Jesus uit die stal, uit die krip en uit die doeke te haal en hierdie doeke-geloof oor Jesus wat lank lank gelede gebore is vir mense wat in Hom glo hemel toe sal gaan wanneer hulle sterf, te vervang met ’n geloof oor Jesus wat lank, lank gelede gebore is maar wat vandag nog in lewe, in mense wat Jesus navolg en die lewe saam met Hom te doen daar waar hulle bly, werk, vakansie hou, daar waar hulle ‘struggle’ met geld, verhoudings, hul huwelike, hul kinders, hul vrese, bekommernisse, wanhoop en pyn. Lees Meer	Dinsdag, 08 September 2009 09:22	Riaan van der Merwe besoek	Written by	Webmaster
Hierdie tyd van die jaar voel mens dikwels teneergedruk, moeg of sommer net gefrustreerd. Beleef u dalk 'n laagte in u geestelike lewe? Voel u ver van Christus en die dinge wat regtig saakmaak?Kom beleef geestelike intimiteit en verdiep jou geloof hierdie Oktober!Dr Riaan van der Merwe begin Sondagaand 25 Oktober (die dag van ons tiende maand dankoffer fees) 'n reeks wat strek oor drie aande oor hoe om in 'n intieme en passievolle verhouding met Jesus deur middel van gebed, meditasie en stilte te ontdek. Dagboek asseblief hierdie drie aande. Hy is ook beskikbaar vir berading en indien u 'n behoefte hieraan het, kan u gerus 'n afspraak met Riaan van der Merwe reel by die kerkkantoor. Lees Meer	Dinsdag, 08 September 2009 09:11	Tiende Maand	Written by	Webmaster
Oktober Tiendemaand is een van Eros-gemeente se groot fondsinsamelingsprojekte en ons kerk is dus baie afhanklik van hierdie fondse om die administratiewe en operasionele kostes van die gemeente te dra. Anders as in die verlede, sal gemeentelede elke Sondag in Oktober die geleentheid kry om na afloop van die erediens hul tiende in die offer-kis te plaas. Op die 25ste Oktober hou ons 'n dankseggingsdiens om God te loof en dankie te se vir die bydraes wat Eros-gemeente in staat stel om voort te gaan met sy werk om die visie van Christus (Alles in Almal) te realiseer. Ons mikpunt is N$600 000 wat slegs haalbaar is indien die meerderheid van osn lidmate hul tiendes sal bydra. Ons bede is dat al ons lidmate sal deelneem aan hierdie fondsinsamelingsprojek en hul tiendes deur die loop van Oktober sal bydra. Baie dankie dat u omgee en dat ons op u betrokkenheid kan staatmaak!Dankoffers kan in die offerkis geplaas word of by die kerkkantoor inbetaal word gedurende Oktober.Debietordervorm	Lees Meer	BeginVorige567891011121314VolgendeEinde	Bladsy 14 van 14	March 2017